Document ID: 32013R0567

KOMISIJOS ĮGYVENDINIMO REGLAMENTAS (ES) Nr. 567/2013
2013 m. birželio 18 d.
kuriuo ištaisomas Reglamentas (EB) Nr. 1235/2008, kuriuo nustatomos išsamios Tarybos reglamento (EB) Nr. 834/2007 įgyvendinimo taisyklės dėl ekologiškų produktų importo iš trečiųjų šalių
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2007 m. birželio 28 d. Tarybos reglamentą (EB) Nr. 834/2007 dėl ekologinės gamybos ir ekologiškų produktų ženklinimo ir panaikinantį Reglamentą (EEB) Nr. 2092/91 (1), ypač į jo 33 straipsnio 2 ir 3 dalis ir 38 straipsnio d punktą,
kadangi:
(1)
Komisijos reglamento (EB) Nr. 1235/2008 (2) III priede pateikiamas trečiųjų šalių, kurių ekologinių žemės ūkio produktų gamybos ir kontrolės priemonių sistema pripažinta lygiaverte nustatytajai Reglamente (EB) Nr. 834/2007, sąrašas. Kai kurių tame priede su pakeitimais, padarytais Komisijos įgyvendinimo reglamentu (ES) Nr. 508/2012 (3), išvardytų šalių kai kurių kontrolės įstaigų interneto adresas yra neteisingas arba nebėra teisingas;
(2)
Reglamento (EB) Nr. 1235/2008 IV priede nustatytas lygiavertiškumo nustatymo tikslais sudarytas kontrolės įstaigų ir institucijų, kurios yra kompetentingos vykdyti kontrolę ir išduoti sertifikatus trečiosiose šalyse, sąrašas. Su kai kuriomis kontrolės įstaigomis ar institucijomis susijusiame tekste, pateiktame tame priede su pakeitimais, padarytais Įgyvendinimo reglamentu (ES) Nr. 508/2012 ir Komisijos įgyvendinimo reglamentu (ES) Nr. 125/2013 (4), yra klaidų, susijusių su kai kurių trečiųjų šalių produktų kategorijomis;
(3)
be to, neteisingas vienos kontrolės įstaigos interneto adresas, nurodytas Reglamento (EB) Nr. 1235/2008 III ir IV prieduose;
(4)
todėl Reglamento (EB) Nr. 1235/2008 III ir IV priedai turėtų būti atitinkamai iš dalies ištaisyti;
(5)
siekiant teisinio tikrumo, su AGRECO R.F.GÖDERZ GmbH susijusios ištaisytos nuostatos turėtų būti taikomos nuo Įgyvendinimo reglamento (ES) Nr. 508/2012 II priedo taikymo dienos, o su IMO-Control Sertifikasyon Tic.Ltd Ști ir Organización Internacional Agropecuaria susijusios ištaisytos nuostatos turėtų būti taikomos nuo Įgyvendinimo reglamento (ES) Nr. 125/2013 II priedo taikymo dienos;
(6)
šiame reglamente numatytos priemonės atitinka Ekologinės gamybos reguliavimo komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1235/2008 ištaisomas taip:
1)
III priedas taisomas, kaip nurodyta šio reglamento I priede.
2)
IV priedas taisomas, kaip nurodyta šio reglamento II priede.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Tačiau II priedo 1 punktas taikomas nuo 2012 m. liepos 1 d., o II priedo 3 ir 4 dalys - nuo 2013 m. balandžio 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2013 m. birželio 18 d.

Labels: 3
17
5
6